Дилън Томас
Нима бе време

Превод от английски: Александър Шурбанов, 1992

chitanka.info

Нима бе време в детски циркове с цигулки

танцьори да приспиват тайните им болки?

Ах, беше време — сълзи лееха над книги,

но времето със свойта ларва проследи ги.

И небосводът е несигурна защита.

Най-сигурното е незнайното в живота.

Безръките са с най-неомърсени длани

сред нас и както само призрак безсърдечен

е нераним, така слепецът вижда най-далече.

Заслуги

Имате удоволствието да четете тази книга благодарение на Моята библиотека и нейните всеотдайни помощници.

http://chitanka.info

Вие също можете да помогнете за обогатяването на Моята библиотека. Посетете работното ателие, за да научите повече.